cyanic-selkie/wikianc huggingface dataset:
পানি সম্পদ ব্যবস্থাপনা
আরবান ডিসিশন সাপোর্ট সিস্টেম (ইউডিএসএস)
আরবান ডিসিশন সাপোর্ট সিস্টেম (ইউডিএসএস)- একটি ডেটাচালিত নগর পানি ব্যবস্থাপনা পদ্ধতি, যা পানি ব্যবহার সম্পর্কিত তথ্য সংগ্রহ করার জন্য নগরের আবাসিক এলাকাগুলোতে পানিপ্রবাহের সরঞ্জামগুলোর সাথে সংযুক্ত সেন্সরগুলো ব্যবহার করে।
গৃহস্থালির পানি ব্যবহার স্বভাব উন্নতি করার জন্য এ পদ্ধতিটি ইউরোপীয় কমিশনের ২.৪৬ মিলিয়ন ইউরো অর্থায়নে উন্নয়ন করা হয়েছিল।
সরঞ্জামসমূহ ও সুবিধা সম্পর্কিত তথ্য, যেমনঃ ডিশওয়াশার, শাওয়ার, ওয়াশিং মেশিন, ট্যাপ- তারবিহীনভাবে রেকর্ড করা হয় এবং ব্যবহারকারীর মোবাইল ডিভাইসে ইউডিএসএস অ্যাপে পাঠানো হয়। তারপর, ইউডিএসএস অ্যাপটি বিশ্লেষণ ও গৃহকর্তাদের দেখাতে সক্ষম হয় যে কোন সরঞ্জামগুলো সর্বাধিক পানি ব্যবহার করছে, ও পানি ব্যবহার হ্রাসে কোন স্বভাব বা বৈশিষ্ট্যটি পরিহার করতে হবে। এটি অধিক সাশ্রয়ীভাবে তাদের ব্যবহার পরিচালনা করতে লোকদের অনুমতি দেয়। এ ইউডিএসএস লফবোরো ইউনিভার্সিটি স্কুল অফ বিজনেস এন্ড ইকোনমিকসের ম্যানেজমেন্ট সায়েন্স ক্ষেত্রভিত্তিক, বিশেষত ড. লিলি ইয়াং এর নেতৃত্বে গৃহস্থালি পানি মাপকাঠিতে ডিসিশন সাপোর্ট সিস্টেম।
হাসনাবাদ রেলওয়ে স্টেশন
হাসনাবাদ রেলওয়ে স্টেশন হলো কলকাতা শহরতলি রেল এর একটি টার্মিনাল স্টেশন যা বারাসত-হাসনাবাদ শাখায় অবস্থিত।এই স্টেশনটিতে ৩ টি প্লাটফর্ম রয়েছে।স্টেশনটি শিয়ালদহ থেকে ৭৫ কিলোমিটার ও বারাসত থেকে ৫২ কিলোমিটার দূরত্বে অবস্থিত।এটি হাসনাবাদ ও হাসনাবাদ এর পার্শ্ববর্তী এলাকাগুলোতে রেল পরিষেবা প্রদান করে থাকে।
ভৌগোলিক অবস্থান
স্টেশনটি সমুদ্র সমতল থেকে ৭ মিটার উঁচুতে অবস্থিত। এই স্টেশনটি ২২.৩৪ উত্তর ও ৮৮.৫৪ পূর্বে অবস্থিত।
ইতিহাস
স্টেশনটি ১৯৬২ সালে চালু হয়।১৯৫৮ সালের দিকে স্টেশন ও রেল পথটির নির্মাণ শুরু হয়।এর আগে বারাসত-বসিরহাট রেলওয়ে নামে একটি  ন্যারোগেজ (২ ফুট ৬ ইঞ্চি) রেলব্যবস্থা   ছিল বারাসত থেকে বসিরহাটপর্যন্ত।
গ্রিনিচ
গ্রিনিচ (Greenwich,,  ,  , অথবা    ) ইংল্যান্ডের রাজধানী লন্ডনের দক্ষিণ-পূর্বে অবস্থিত একটি শহর। এটি লন্ডনের চেয়ারিং ক্রস জাংকশন থেকে ৫.৫ মাইল পূর্ব-দক্ষিণপূর্বে অবস্থিত। কয়েকশ বছর ধরে এটি কেন্ট প্রদেশের একটি শহর ছিল, এরপর ১৮৮৯ থেকে ১৯৬৫ পর্যন্ত এটি লন্ডন প্রদেশের অংশ ছিল, তবে পরবর্তীতে এ প্রদেশ ভেঙ্গে দেয়া হয় এবং রাজধানী লন্ডন গঠিত হয়।
টেমস্ নদীর দক্ষিণে অবস্থিত উলউইচ মহানগর পৌরসভা ও গ্রিনিচ মহানগর পৌরসভাকে একত্রিত করে ১৯৬৫ সালে গ্রিনিচ লন্ডন পৌরসভা (London Borough of Greenwich) গঠিত হয়। এই পৌরসভা গ্রিনিচে পশ্চিম গ্রিনিচ ও পেনিনসুলা ওয়ার্ড তৈরী করেছে এবং এটিই গ্রিনিচের সরকার। এ পৌরসভা বেশ কয়েকটি এলাকা যেমন- ব্ল্যাকহেথ ওয়েস্টকম্ব, চার্লটন, গ্লিন্ডন, উলউইচ রিভারসাইড, উলউইচ কমোন ইত্যাদি এলাকায় নির্বাচন অনুষ্ঠিত করে এবং একজন পার্লামেন্ট সদস্য বা এমপি নির্বাচন করে।
ইতিহাস
গ্রিনিচের নাম সর্বপ্রথম 'গ্রোনেউইক' নামে ৯১৮ সালে 'স্যাক্সন চার্টার' সনদে উল্লেখ করা হয়। ৯৬৪ সালে এর নাম 'গ্রেনেউইক' ও ১০১৩ সালে 'গ্রেনাউইক' হিসেবে 'অ্যাংলো-স্যাক্সন ক্রনিকেল' সনদে তালিকাভুক্ত করা হয়। ১০৮৬ সালে এটির নাম গ্রেনভিচ হিসেবে ডুমসডে বই(Domesday Book)-এ উল্লেখ করা হয়, এরপর ১২৯১ সালে টাক্সাটিও এক্লেসিয়াসতিকা নামের একটি ডাটাবেসে এটিকে গ্রেনেউইচ নামে যুক্ত করা হয়। তৎকালীন গ্রিনিচের পশ্চিম অঞ্চলটি অর্থাৎ তৎকালীন পশ্চিম গ্রিনিচ থেম্স‌ নদী সংলগ্ন ডেপ্তফোর্ড অঞ্চলের অংশ ছিল এবং দুই অংশের মীমাংসার মাধ্যমে পশ্চিম গ্রিনিচকে পূর্ব গ্রিনিচ থেকে বিভক্ত করে দেয়া হয়। এ কারণে গ্রিনিচের নাম ল্যাটিন ভাষার 'ভিকাস' শব্দ হতে আগত 'গ্রিন উইক' শব্দ থেকে এসেছে যার অর্থ মীমাংসা বা নিষ্পত্তি। অবশ্য সমগ্র গ্রিনিচ শহরকে পূর্ব গ্রিনিচ বলে অভিহিত করার চল ১৯ শতকেই শেষ হয়ে যায়। এ গ্রিনিচকে বৃটিশ গৃহযুদ্ধের সময় ১৮৩৭ সালে পূর্ব ও পশ্চিম গ্রিনিচ উপজেলায় বিভক্ত করা হয়। সে সময়ের দুই গ্রিনিচের মধ্যবর্তী সীমানা বর্তমানের গ্রিনিচ চার্চ স্ট্রিট ও ক্রমস পাহাড়ের এলাকাটিতে অবস্থিত ছিল এবং সেই পূর্ব ও পশ্চিম গ্রিনিচ মূলত বর্তমানে পশ্চিম গ্রিনিচ ওয়ার্ডের সাথে সংলগ্ন রয়্যাল নেভাল কলেজ ও জাতীয় মেরিটাইম যাদুঘরের পূর্ব ও পশ্চিম অংশ।
মধ্যযুগে ইংল্যান্ডে প্রচলিত এক ধরনের জমিদার প্রথার নাম ম্যানোর যা মূলত একটি আঞ্চলিক সরকার ব্যবস্থা ছিল। বৃটিশ রয়্যাল চার্টার সনদে পূর্ব গ্রিনিচে প্রচলিত এই ম্যানোরকে প্রায়শই করমুক্ত ম্যানোর হিসেবে অভিহিত করা হতো অর্থাৎ এ ম্যানোর থেকে কোন প্রকার কর মূল সরকারকে প্রদান করা হয় না। নিউ ইংল্যান্ড চার্টার সনদে এ বিষয়ে বলা হয়েছিল যে, সকল জমিদার বা ভূস্বামী তাদের প্রধান সরকারের ভূমি দখলদারীর মাধ্যমে বসবাস করছে। তৎকালীন বৃটিশ নিয়মানুযায়ী কোন জমিদারের জমি তাদের নিজেদের ছিল না যদিও এ জমির দলিল তাদের নামে তৈরী এবং তারাই এদের আসল মালিক। তবে টিউডর যুগে এ নিয়মের পরিবর্তন করে ফেলা হয় এবং পূর্ব গ্রিনিচে প্রচলিত টাকায় (ইংল্যান্ডের গ্র‍্যান্ট) এই জমিদারদের নাম উল্লেখ করার প্রচলন ঘটে। তবে ১৭ শতকের অনেকগুলো গ্র‍্যান্টে ইংল্যান্ডের বার্কশার প্রদেশে অবস্থিত উইন্ডসোর প্রাসাদের নাম উল্লেখ করা হতো।
জার্মানি হতে আগত স্যাক্সন জাতি গ্রিনিচের একদম প্রথমদিকের বসতিস্থাপনকারীদের মধ্যে অন্যতম। গ্রিনিচ পার্কে আবিষ্কৃত ফ্ল্যামস্টিড হাউসের দক্ষিণ-পশ্চিমে অবস্থিত একটি সমাধিস্তূপ তাম্র যুগে (Bronze Age) নির্মাণ করা হয়েছিল যা ষষ্ঠ শতাব্দীর দিকে কবর হিসেবে এ স্যাক্সন জাতিগোষ্ঠী দ্বারা পুনঃব্যবহৃত হয়। গ্রিনিচের পূর্বদিকে অবস্থিত ভ্যানবার্গ ও মেজ-হিল-গেটসের এলাকাটিতে এক সময় একটি রোমান ভিলা বা রোমান মন্দির অবস্থিত ছিল। ১৯০২ সালে এটি খুঁড়ে ৩০০টি মুদ্রা পাওয়া যায় যেগুলো ৫ম শতকে ক্লোডিয়াস ও অনারিয়াস সম্রাটের আমলে তৈরী। ১৯৯৯ সালে চ্যানেল ভি নামের একটি বৃটিশ টিভি চ্যানেলে প্রচারিত টিম টাইম নামের একটি প্রোগ্রামে এই মন্দির্টি আবারো খনন করা হয় এবং একই সংস্থা ২০০৩ সালে এটি নিয়ে বেশ কিছু গবেষণাও চালিয়েছিল। বর্তমানে লোহার রেলিং দ্বারা সংরক্ষিত লাল বর্ণের মোজাইক করা একটি পাঁকা রাস্তা এই মন্দিরটিকে চিহ্নিত করা যায়।
একটি প্রাচীন রোমান রাস্তা লন্ডন থেকে বেরিয়ে ডোভার হয়ে ওয়াটলিং স্ট্রিটের মধ্য দিয়ে ব্ল্যাকহেথ পেরিয়ে দক্ষিণ গ্রিনিচে এসে শেষ হয়েছে। এ রাস্তাটি একটি প্রাচীন কেল্টিক রুটের অস্তিত্ব নিশ্চিত করে যা ক্যান্টারবিউরি থেকে সেইন্ট অ্যালবান্স পর্যন্ত বিদ্যমান ছিল। এই রুটটি অর্থাৎ এই রাস্তাটি থেকে গ্রিনিচে একসময়ে ইন্দো-ইউরোপীয়ান জাতিগোষ্ঠী 'কেল্ট' জাতির আগমনের নমুনা পাওয়া যায়। এরপর ইংল্যান্ডের রাজা হেনরি ভি-এর রাজত্বকালের শেষের দিকে অর্থাৎ ১৪ শতকের শুরুর দিকে গ্রিনিচ একটি জেলে শহরে পরিণত হয় এবং এখান থেকেই সমুদ্র ও নদী সম্পর্কিত বিভিন্ন বিষয়ের জন্য গ্রিনিচ খ্যাতি লাভ করতে শুরু করে।
৮ম থেকে একাদশ শতাব্দী পর্যন্ত বিখ্যাত একটি জাতির নাম ভাইকিং যারা দক্ষিণ স্ক্যান্ডিনেভিয়া থেকে আগত এবং সমগ্র ইউরোপ থেকে শুরু করে পশ্চিমের আইসল্যান্ড, গ্রিনল্যান্ড,ভিনল্যান্ড পর্যন্ত এরা জলদস্যুতা, লুটতরাজ ও কিছু কিছু সময় ব্যবসা-বাণিজ্য চালনা করতো। সামরিক শাসনামলে কেন্ট প্রদেশের পাহাড়ী অঞ্চলে এই ভাইকিং বাহিনীর বিশাল শিবির স্থাপিত হয় এবং এ বাহিনী এক সময় কেন্ট আক্রমণ করে। ১০১২ সালে তারা কান্টারবেরি শহর দখল করে এবং অ্যাংলো-স্যাক্সন জাতের কান্টারবেরির একজন বিখ্যাত বিশপ আলফেজকে বন্দি করে নিয়ে যায় যাকে গ্রিনিচের সেনাশিবিরে প্রায় সাত মাস ধরে বন্দি করে রাখা হয় (সে সময় গ্রিনিচ কেন্ট প্রদেশের অংশ ছিল)। আলফেজের কাছ থেকে তারা মুক্তিপণ হিসেবে ৩,০০০ রূপা দাবি করে কিন্তু আলফেজ তা দিতে রাজি হন নি। ফলে ইস্টার সানডের যে আটদিন ব্যাপী ধর্মীয় অনুষ্ঠান হয় তাদের মধ্যে একটি শনিবারে মৃত্যুদন্ড হিসেবে আলফেজের গায়ে তারা পশুর হাঁড় ও মাথা নিক্ষেপ করতে শুরু করে, এক পর্যায়ে কুঁড়ালে গাঁথা এরকম একটি হাঁড় তার মাথার খুলি ফুটো করে ঢুকে যায় এবং তিনি মৃত্যুবরণ করার পরও শেষ হাঁড়টি তার রক্তে না ভেজা পর্যন্ত তারা তাকে আঘাত করে গিয়েছিল। এ ঘটনার পর আলফেজকে সেইন্ট উপাধিতে ভূষিত করা হয় এবং ১২ শতকে প্যারিশ চার্চ তার নামে উৎসর্গ করা হয়। হক্সমুরের নকশায় সেইন্ট আলফেজ চার্চটি গ্রিনিচের টাউন সেন্টারের পশ্চিমে ১৭১৪ সালে নির্মাণ করা শুরু হয় যা ১৭১৮ সালে সম্পন্ন হয়। এছাড়াও কয়েকটি ড্যানিশ শিবিরেরও কিছু চিহ্ন ব্ল্যাকহেথের সীমানার নিকটবর্তী ইস্টকম্ব ও ওয়েস্টকম্ব এলাকায় পাওয়া যায় (ব্ল্যাকহেথ গ্রিনিচের রয়্যাল পৌরসভার সীমান্তে অবস্থিত)।
৫ম বা ৬ষ্ঠ শতাব্দী থেকে ১০ম শতাব্দীর মধ্যকালে উত্তর জার্মানিতে বিদ্যমান একটি জাতির নাম ছিল নর্স যাদের একটি অংশ ভাইকিংদের সাথে মিলিত হয়ে নরম্যান নামের আরেকটি জাতিসত্ত্বা তৈরী করে। ডুমসডে বইয়ের একটি বর্ণনায় বলা আছে ১০৮২ সালে বেয়াক্সের বিশপ ওডো-এর এলাকায় এই জাতি আক্রমণ করে নিজেদের শাসন স্থাপনের চেষ্টা চালিয়েছিল। এরই ধারাবাহিকতায় কেন্ট প্রদেশের হানড্রেড (এক ধরনের প্রশাসনিক বিভাগকে হানড্রেড বলা হয় যা অনেক দেশেই ঔপনিবেশিক বিভাগ হিসেবে প্রচলিত) বিভাগটি ব্ল্যাকহেথ হানড্রেডে পরিণত হয়ে যায় কারণ ১২ শতকে হানড্রেড আদালতটি এখানে স্থানান্তর করে দেয়া হয়। ইংল্যান্ডের রাজা এডয়ার্ড লংশ্যাংক্স (এডয়ার্ড ১ম বা Edward 1 অর্থাৎ এডওয়ার্ড পরিবারের ১ম বংশধর) -এর আমলের শুরুর দিকে অর্থাৎ ১৩০০ সালের কিছু আগে থেকে ব্ল্যাকহেথে এলথাম প্রাসাদ নামের একটি রাজকীয় প্রাসাদ অবস্থিত ছিল যেখানে প্রায়শই অতিথিদের আমন্ত্রণ করা হতো এবং তাদের জন্য এলাকার ভেতর শিকারেরও ব্যবস্থা ছিল, প্রাসাদটি এখনও এখানে বিদ্যমান।
প্লান্টাজেনেট বংশের রাজাদের আধিপত্যও গ্রিনিচে বিদ্যমান। হেনরি ৪র্থ তার শপথবাক্য গ্রিনিচে পাঠ করেছিলেন, হেনরি ৫ম ইংলিশ মিলিটারি কমান্ডার থমাস বিউফোর্টকে গ্রিনিচের ম্যানোর প্রদান করেছিলেন। হেনরি ৫মের সৎভাই, বৃটিশ রাজকুমার, সৈনিক ও সাহিত্যিক হাম্প্রে ১৪৪৩ সালে গ্রিনিচ প্রাসাদ তৈরী করে, যা হাম্প্রের মৃত্যুর পর হেনরি ৬ষ্ঠ প্লাসেন্টিয়া প্রাসাদ (Palace of Placentia) নামে নামকরণ করেন। এডয়ার্ড ৪র্থ এটিকে আরো বড় করে পুনঃনির্মাণ করেন এবং ১৪৬৬ সালে এ প্রাসাদটি রাণী এলিজাবেথকে প্রদান করা হয়। পরবর্তীতে এই প্রাসাদটি চার্লস ২য়-এর রয়্যাল পর্যবেক্ষণাগার হিসেবে নির্বাচন করা হয় এবং এই প্লাসেন্টিয়া প্রাসাদই হলো বিশ্ববিখ্যাত গ্রিনিচ মানমন্দির যার উপর দিয়ে পৃথিবীর মূল মধ্যরেখা অতিক্রম করেছে।
হেনরি ৭ম থেকে টিউডর রাজবংশের যাত্রা শুরু হয়। প্লাসেন্টিয়া প্রাসাদটি মূলত হেনরি ৭মের বাসস্থান ছিল এবং এখানেই তার ছেলে হেনরি ৮ম ও এডমন্ড টিউডরের জন্ম হয় ও সেইন্ট আলফেজের চার্চে তাদের খ্রিষ্টধর্মের শিক্ষালাভ সম্পন্ন হয়। হেনরি গ্রিনিচ প্রাসাদকে এলথাম প্রাসাদ হতে বেশি পছন্দ করতেন এবং ১৫৩০ সালে হোয়াইট-হল প্রাসাদ তৈরী হওয়ার আগ মুহূর্ত পর্যন্ত লন্ডনে তার প্রধান সিংহাসন ছিল প্লাসেন্টিয়া প্রাসাদ। হেনরি ইংল্যান্ডের দুই রাণী 'ক্যাথারিন অফ অ্যারাগন' ও 'অ্যান অফ ক্লিভস' -কে গ্রিনিচেই বিয়ে করেন এবং তার দুই কন্যা এলিজাবেথ ১ম ও ম্যারী ১ম -এর জন্মস্থানও গ্রিনিচ। তার ছেলে এডওয়ার্ড ৪র্থ মাত্র ১৫ বছর বয়সে এই গ্রিনিচেই মৃত্যুবরণ করে। এলিজাবেথ ১ম ও ম্যারী ১ম, এই দুই বোনই তাদের বিভিন্ন গুরুত্বপূর্ণ কাজে এই প্রাসাদটিকে ব্যবহার করেছিলেন। ১৫৮৮ সালে ১৩০ টি স্প্যানিশ জাহাজ বিপুল পরিমাণ সেনাবাহিনী নিয়ে ইংল্যান্ড আক্রমণ করতে যাত্রা করেছিল যাদের একত্রে স্প্যানিশ আর্মাডা নামে অভিহিত করা হয়। এদেরকে প্রতিহত করার জন্য এলিজাবেথ ১ম -এর পরিষদ 'স্প্যানিশ আর্মাডা' নামের একটি ক্যাম্পেইন আয়োজন করে যা প্লাসেন্টিয়া প্রাসাদে সংগঠিত হয়। এলিজেবেথ ১ম ও ম্যারী ১ম -এর একটি প্রিয় বেড়ানোর জায়গা ছিল এই প্লাসেন্টিয়া প্রাসাদ যেখানে তারা প্রতিবছর গ্রীষ্মের সময় কিছুদিনের জন্যে বেড়াতে আসতে ভালোবাসতেন।
স্টূুয়ার্ট শাসনের পুনরুদ্ধারের সময়কালকে 'রেস্টোরেশন' বলে অভিহিত করা হয়। এ সময়ে প্লাসেন্টিয়া প্রাসাদটির ব্যবহার থেমে যায় এবং পর্যায়ক্রমে এটি পরিত্যক্ত হয়ে পড়ে। চার্লস ২য়-এর জন্য নতুন নতুন প্রাসাদ নির্মাণ করা শুরু হয়। এদের মধ্যে একমাত্র 'কিং চার্লস ব্লক' সম্পন্ন করা হয়েছিল, বাকিগুলোর কোনটিই করা হয়নি। রাজা চার্লস ২য়, গ্রিনিচ পার্কের নতুন নকশা তৈরী ও পুনঃনির্মাণ সম্পাদন করেন। এছাড়াও তিনি গ্রিনিচের রয়্যাল অবসার্ভেটোরি (রাজবংশীয় ব্যক্তিত্বদের জন্য গঠিত একটি মানমন্দির) নির্মাণ ও প্রতিষ্ঠা করেন। ইংল্যান্ডের রাজা জেমস ২য় যিনি একইসাথে স্কটল্যান্ডেরও রাজা ছিলেন ও স্কটল্যান্ডে তাকে জেমস ৭ম বলে অভিহিত করা হতো, সর্বপ্রথম গ্রিনিচে একটি রয়্যাল নেভাল হাসপাতাল নির্মাণের প্রস্তাব দেন, নাবিকদের জন্য আলাদাভাবে তৈরী একটি বিশেষ হাসপাতাল। তার মেয়ে ম্যারী ২য় দ্বারা এটি স্থাপিত হয়। ম্যারী ২য়-এর স্বামী ও রাজা উইলিয়াম ৩য়-এর তত্ত্বাবধানে ১৬৯৬ সালে এর নির্মাণকার্য শুরু হয় এবং বৃটিশ স্থপতি নিকোলাস হক্সমুরের তত্ত্বাবধানে এই নির্মাণকার্য সম্পন্ন হয়। রয়্যাল নেভেল হসপিটাল বর্তমানে প্রাচীন রয়্যাল নেভাল কলেজ (Old Royal Naval College) নামে সুপরিচিত।
রাণী ভিক্টোরিয়া কদাচিৎ অর্থাৎ খুব কমই গ্রিনিচ পরিদর্শন করতে এসেছিলেন। ১৮৩৮ সালে লন্ডনের সর্বপ্রথম যাত্রীবাহী বাষ্পচালিত ট্রেন চালু হয় এবং এর রেলওয়ে লন্ডন থেকে গ্রিনিচ পর্যন্ত বিদ্যমান ছিল যেটি লন্ডন অ্যান্ড গ্রিনিচ রেলওয়ে নামে পরিচিত। গ্রিনিচ স্টেশনটি অ্যাশবার্নহাম ট্রায়াঙ্গেল নামের একটি সংরক্ষিত আবাসিক এলাকার উত্তরে অবস্থিত, এই আবাসিক এলাকাটি অ্যাশবার্নহাম পদবি বিশিষ্ট একটি পরিবারের মাধ্যমে গঠিত হয় ১৮৩০ থেকে ১৮৭০ সালে। রেলওয়েটির শেষপ্রান্তের বিপরীতদিকে ১৮৬৪ সালে সেফটন পেরি একটি ১,০০০ সিটের মুভি থিয়েটার নির্মাণ করেন, নাম- নিউ গ্রিনিচ থিয়েটার। ১৯৩৭ সালে এ থিয়েটারটিকে ভেঙ্গে ফেলে সেখানে একটি টাউন হল স্থাপন করা হয়। পরবর্তীতে এর স্থানে কয়েকটি বড় বড় ভবন তৈরী হয় বর্তমানে যাদেরকে একত্রে 'মেরিডিয়ান হাউস' নামে অভিহিত করা হয়। গ্রিনিচ থিয়েটারটি ভিক্টোরিয়ান মিউজিক হলের ভেতর পুনঃনির্মাণ করা হয়। তবে এই মিউজিক হলটিও পুনঃনির্মিত হয় ১৮৭১ সালে চার্লস ক্রাউডারের মাধ্যমে যা ভিন্ন ভিন্ন সময়ে বিভিন্ন নামে নানা ব্যক্তি দ্বারা পরিচালিত হয়েছে।
১৯৭৭ সালে রাণী এলিজাবেথ ২য়-এর রাজত্বের ২৫তম বর্ষপূর্তিতে তিনি গ্রিনিচে আমন্ত্রিত হন এবং গ্রিনিচের একটি জাহাজে এ বর্ষপূর্তিতে আয়োজিত একটি নাট্যাভিনয় তাকে প্রদর্শন করা হয়। এছাড়াও প্রাচীন রয়্যাল নেভাল কলেজের ১৫০তম বর্ষপূর্তিতে তিনি এসেছিলেন। তার রাজত্বের ৬০তম বর্ষপূর্তিতে গ্রিনিচ পৌরসভাকে লন্ডনের প্রধান পৌরসভার একটিতে পরিণত করা হয় এবং গ্রিনিচ এই প্রধান পৌরসভাগুলোর মধ্যে ৪র্থ।
ভূগোল
থেম্‌স নদীর অববাহিকার দক্ষিণদিকের একটি প্রশস্ত প্লাটফর্মের উপর গ্রিনিচ অবস্থিত। গ্রিনিচ ও এর আশেপাশের নদীগুলো বেশ গভীর। গ্রিনিচের দক্ষিণদিকের অঞ্চলটি গ্রিনিচ পার্ক থেকে ব্ল্যাকহেথ পর্যন্ত খাড়াভাবে উপরের দিকে উঠে গেছে যার সর্বোচ্চ উচ্চতা ১০০ ফিট। এখানকার উচ্চতর এলাকাগুলো এক ধরনের পাথুরে পাললিক মাটির স্তর দ্বারা গঠিত। এই মাটিকে ব্ল্যাকহেথ বেড বলা হয়। দক্ষিণ-পূর্বদিকের বেশিরভাগ এলাকা এই ব্ল্যাকহেথ বেড দিয়ে গঠিত, বিশেষত চক পাথরের তৈরী পাহাড়গুলো যাদেরকে 'চক আউটকর্প (chalk outcrop)' বলা হয়, এদের প্রত্যেকেই ব্ল্যাকহেথ বেড দিয়ে গঠিত। নদীর নিকটবর্তী এলাকাগুলোর মাটিও ব্ল্যাকহেথ বেড দিয়ে গঠিত তবে এ মাটিগুলো অনেক বেশি বালু ও কাদামাটিযুক্ত।
গ্রিনিচের পশ্চিমদিকে থেম্‌স নদীর শাখা নদী ডেপ্তফোর্ড ক্রিক(Deptford Creek) ও এর পার্শ্ববর্তী এলাকা ডেপ্তফোর্ড(Deptford, লন্ডনের একটি জায়গা) অবস্থিত। গ্রিনিচের পূর্বদিকে ব্ল্যাকহেথের ওয়েস্টকম্ব পার্ক এলাকার আবাসিক এলাকা, উত্তরে থেম্‌স নদী এবং দক্ষিণে ব্ল্যাকহেথ ও A2(এ-টু, দক্ষিণ-পূর্ব ইংল্যান্ডের একটি অন্যতম প্রধান রাস্তা) বিদ্যমান। দক্ষিণ-পূর্ব লন্ডনের একটি জেলার নাম 'গ্রিনিচ পেনিনসুলা' যাকে উত্তর গ্রিনিচও বলা হয়ে থাকে। এই এলাকাটি থেকে গ্রিনিচের প্রধান চিত্রটি দেখা সম্ভব, যা মূলত উত্তর-পূর্ব গ্রিনিচ থেকে গ্রিনিচ টাউন সেন্টার পর্যন্ত এলাকাটিকে প্রদর্শন করে। গ্রিনিচের আশেপাশের এলাকাগুলো হলো- ব্ল্যাকহেথ, চার্লটন, ডেপ্তফোর্ড, গ্রিনিচ পেনিনসুলা, এলথাম, কিডব্রূুক, লিউইসহাম, নিউ ক্রস, প্লামস্টেড, শুটার্স হিল, সারে কেইস, থেম্স‌মেড, ওয়েস্টকম্ব পার্ক, উলউইচ, ওয়েলিং, ফ্যালকন-উড, অ্যাবি-উড। এরা প্রত্যকেই উত্ত-পূর্ব লন্ডনে অবস্থিত। এদের মধ্যে কয়েকটি জেলা, কয়েকটি জায়গা বা শহর, শুধুমাত্র ওয়েস্টকম্ব পার্ক ও সারে কেইস হলো আবাসিক এলাকা বা পাড়া। গ্রিনিচ এই শহরগুলোর মধ্যে অন্যতম ও সর্বাধিক জনপ্রিয়।
আবহাওয়া
গ্রিনিচ মূলত শীতপ্রধান এলাকা। মে মাস থেকে অক্টোবর পর্যন্ত এখানকার তাপমাত্রা ১৫ থেকে ২৫ ডিগ্রি সেলসিয়াসের মধ্যে থাকে। বাকি সময় এখানে ২ থেকে ১০ বা ১৫ ডিগ্রি সেলসিয়াস তাপমাত্রা বজায় থাকে। গ্রিনিচের এখন পর্যন্ত সর্বোচ্চ তাপমাত্রার রেকর্ড ৩৮ ডিগ্রি সেলসিয়াস যা ১৯১১ সালের আগস্ট মাসের তাপমাত্রা ছিল এবং সর্বনিম্ন তাপমাত্রা্র রেকর্ড -১.১ ডিগ্রি সেলসিয়াস।
দর্শনীয় স্থানসমূহ
গ্রিনিচ নদী ও সমুদ্রপথে ব্যবসা-বাণিজ্যের দীর্ঘ ইতিহাস জড়িত। এখনো এখানকার সংস্কৃতি ও অর্থনীতির একটি বিরাট অংশ হলো এই নদী। এই ইতিহাস ও গুরুত্বের প্রতীক হিসেবে গ্রিনিচের কিছু ঐতিহাসিক জাহাজ এর নদীঘাটে রাখা আছে। 'দ্য কাটি সার্ক' নামের একটি ১৯ শতকের বাণিজ্যিক জাহাজ গ্রিনিচ নদীঘাটে এখনও বিদ্যমান, ২০০৭ সালের একটি মারাত্নক অগ্নিকান্ডে জাহাজটি খারাপভাবে ক্ষতিগ্রস্ত হয়েছিল, তাই বর্তমানে ঘাটের একটি অধিক সুরক্ষিত জেটিতে এটিকে রাখা হয়েছে এবং জাহাজটি গ্রিনিচের দর্শনার্থীদের কাছে বেশ জনপ্রিয়। এছাড়াও 'জিপসি মথ ৪' নামের একটি ৫৪ ফিটের জাহাজ এখানে অনেক বছর ধরে রাখা ছিল যা বিখ্যাত বৃটিশ নাবিক স্যার ফ্রান্সিস চার্লস চিচেস্টার ব্যবহার করতেন, জাহাজটি ২০০৭ সালে সরিয়ে ফেলা হয়। জোসেফ রেনে বেলোট নামের একজন সুপরিচিত আর্কটিক অভিযাত্রীর স্মরণে গ্রিনিচ হসপিটাল অর্থাৎ প্রাচীন নেভাল কলেজের উত্তর-পশ্চিমে একটি স্মৃতিসৌধও এখানে বিদ্যমান। কাটি সার্ক জাহাজটি যেখানে রাখা আছে সেটিকে প্রায়ই কাটি সার্ক এলাকা নামে অভিহিত করা হয়। এই এলাকাটির কাছে গ্রিনিচের সার্কুলার বিল্ডিং বিদ্যমান এবং এ বিল্ডিংটির প্রবেশপথটি থেম্স‌ নদীর নীচে নির্মিত একটি টানেল থেকে শুরু হয় যাকে 'গ্রিনিচ ফুট টানেল' বলে। বিল্ডিংটি গোলাকৃতির হওয়ায় একে সার্কুলার অর্থাৎ চক্রাকার বিল্ডিং বলা হয়। এর টনেলটি গ্রিনিচকে থেম্স‌ নদীর উত্তরাংশের সাথে যুক্ত করে এবং টনেলটির উত্তরদিকের শেষপ্রান্ত থেকে গ্রিনিচ হসপিটালের বিখ্যাত দৃশ্যটি দেখা যায়।
গ্রিনিচে প্রতিবছর নৌকা চালনার একটি প্রতিযোগিতা হয় যা মূলত নৌকাবাইচের মতো একটি অনুষ্ঠান, একে 'গ্রেট রিভার রেস (Great River Race)' বলে। থেম্স‌ নদীর যে অংশটিতে জোয়ারের জল প্রবেশ করে সে জায়াগাটিকে থেম্স‌ টাইডওয়ে বলা হয়। এই থেম্স‌ টাইডওয়ে হয়ে কাটি সার্কের এলাকাতে এসে এ রিভার রেস শেষ হয়। গ্রিনিচের ক্রেন স্ট্রিটে কারলিউ ও গ্লোব নামের দু'টি নৌচালনার ক্লাবও রয়েছে। এছাড়াও পিয়ার ট্রি ওয়ার্ফ এলাকায়, যেখানে এক সময়ে লন্ডনের কয়লা পরিবহন ও গ্যাস উত্তোলনের সাথে জড়িত ছিল, সেখানে এরকম আরেকটি ক্লাব বিদ্যমান যার নাম 'দ্য ইয়ট ক্লাব', বাইচ খেলার জন্য ব্যবহৃত এক ধরনের নৌকা 'ইয়ট' থেকে এই নামকরণ করা হয়েছে।
এক সময়ে গ্রিনিচের প্রধান অর্থনীতি ছিল এর জলপথের বাণিজ্য। গ্রিনিচের এই জলপ্রধান বাণিজ্যকাল বা যুগটিকে ম্যারীটাইম (Maritime) বলা হয়। প্রাচীন নেভাল কলেজ এই ম্যারীটাইমে প্রতিষ্ঠিত সর্বশ্রেষ্ঠ শিল্পকর্ম বলে ধারণা করা হয়। এই কলেজটি গ্রিনিচ হসপিটাল থেকে আগত এবং গ্রিনিচ হসপিটালের মূল নকশাটি তৈরি করেছিলেন স্যার ক্রিস্টোফার রেন, এজন্য এই কলেজটিকে স্যার ক্রিস্টোফার রেনের মাস্টারপিস বলা হয়। এর ভবনগুলোর কয়েকটি গ্রিনিচ ইউনিভার্সিটির অধীনে রয়েছে, চার্লস ব্লকের ভবনটি ট্রিনিটি কলেজ অফ মিউজিক (Trinity College of Music) এর আওতায় বিদ্যমান। নেভাল কলেজের কিছু উল্লেখযোগ্য জায়গার মধ্যে রয়েছে- কলেজের বিশাল ডাইনিং রুম, দ্য পেইন্টেড হল, সেইন্ট পিটার ও সেইন্ট পল চ্যাপেল ইত্যাদি। পেইন্টেড হলটি মূলত একটি হলরুম এবং এই সম্পূর্ণ হলটির সকল দেয়ালজুড়ে চিত্রকর্ম আঁকা রয়েছে। এই সম্পূর্ণ অঙ্কন ঐতিহাসিক বৃটিশ আঁকিয়ে জেমস থর্নহিল দ্বারা সম্পাদিত। সেইন্ট পিটার ও সেইন্ট পল চ্যাপেল (Chapel of Saint Peter and Saint Paul)-এর ভেতরের অংশটির ডিজাইন অর্থাৎ ইন্টেরিয়োর ডিজাইনটি অপূর্ব সুন্দর যা জেমস অ্যাথেনিয়ান স্টূুয়ার্ট নামের একজন সুপরিচিত স্কটিশ আর্টিস্ট সম্পন্ন করেছেন। নেভাল কলেজে একটি পারমাণবিক চুল্লিও ছিল যার নাম ছিল জ্যাসন পারমাণবিক চুল্লি। এটি 'রাজা উইলিয়াম বিল্ডিং'-এ ১৯৬২ থেকে ১৯৯৬ সাল পর্যন্ত চালু ছিল। ১৯৯৯ সালে এটিকে বাতিল করে সরিয়ে ফেলা হয়। কলেজটির ইতিহাস ও স্থাপত্যশৈলীর বিশেষত্বের কারণে ১৯৯৭ সালে ইউনেস্কো থেকে কলেজটিকে 'ওয়ার্ল্ড হেরিটেজ সাইট'-এ অন্তর্ভুক্ত করা হয় (ইউনেস্কোর ওয়ার্ল্ড হেরিটেজ সাইট একটি তালিকা বা সনদ যেখানে বিশ্বের সকল প্রাকৃতিক বা কৃত্রিম অর্থাৎ মানুষ দ্বারা নির্মিত বিশেষ বিশেষ জায়গা, স্থাপনা, মূর্তি, চিত্রকর্ম ইত্যাদিকে অন্তর্ভুক্ত করা হয় এবং এদেরকে ঐতিহাসিক গুরুত্বসম্পন্ন ও আন্তর্জাতিকভাবে তাৎপর্যপূর্ণ বলে ঘোষণা দেয়া হয়, এক কথায় যেকোন দেশের অত্যন্ত ঐতিহাসিক ও বিশেষ গুরুত্বপূর্ণ যেকোন কিছুকেই ইউনেস্কো এই তালিকাতে অন্তর্ভুক্ত করে থাকে)।
নেভাল কলেজ ও গ্রিনিচ পার্কের পশ্চিমে গ্রিনিচ শহরের কেন্দ্রস্থল অর্থাৎ শহরটির মূল কেন্দ্র অবস্থিত। এ এলাকাটিকে গ্রিনিচ টাউন সেন্টার বলা হয়। এখানকার বেশিরভাগ বাড়ি-ঘরে জর্জিয়ান ও ভিক্টোরিয়ান আমলের স্থাপত্যশৈলীর প্রাধান্য বিদ্যমান। এখান থেকে একটি একমুখী রাস্তা গ্রিনিচ মার্কেট ও গ্রিনিচ সিনেমা থিয়েটারের দিকে চলে গিয়েছে। টাউন সেন্টারের উপরের পাহাড়গুলোতে জর্জিয়ান আমলের বেশ কিছু স্থাপনা বিদ্যমান যাদের মধ্যে ক্রূুম্‌স পাহাড়ে অবস্থিত ফ্যান মিউজিয়াম উল্লেখযোগ্য। এই মিউজিয়ামটি বিশ্বের সর্বপ্রথম হাতপাখা যাদুঘর যেটি শুধুমাত্র অসংখ্য ধরনের হাতপাখা, দেশ ও সময়ভেদে তৈরি বিভিন্ন হাতপাখা ইত্যাদি নিয়ে গঠিত। নেভাডা স্ট্রিটের সাথে সংযুক্ত ক্রূুম্‌স পাহাড়ের জাংকশনের নিকটে গ্রিনিচ থিয়েটার অবস্থিত। গ্রিনিচে 'দ্য গ্রিনিচ প্লে-হাউস' নামের একটি নাট্যশালাও ছিল যা ২০১২ সালে বন্ধ হয়ে যায়। বর্তমানে টাউন সেন্টারে বিদ্যমান সকল বিল্ডিং-এর মধ্যে সবচেয়ে প্রাচীন হলো ট্রিনিটি হসপিটাল অনাথআশ্রমের ভবনটি যা ১৬১৩ সালে প্রতিষ্ঠিত হয়। এটি নেভাল কলেজের পূর্বদিকে অবস্থিত। এর ঠিক পাশেই অবস্থিত 'গ্রিনিচ পাওয়ার স্টেশন' যা ১৯০২ থেকে ১৯১০ সালের মাঝে নির্মিত হয়। এটি এক সময় লন্ডনের ট্রাম ব্যবস্থাপনাগুলোতে কয়লা সরবরাহ করতো। বর্তমানে এটি লন্ডনের ভূ-গর্ভস্থ টানেলগুলোতে অর্থাৎ আন্ডারগ্রাউন্ড টানেলগুলোতে ব্যাক-আপ স্টেশন হিসেবে তেল ও গ্যাস সরবরাহ করে। ইস্ট গ্রিনিচ গ্যাস ওয়ার্ক্‌স (East Greenwich Gas Works) কোম্পানি দ্বারা লন্ডনের সর্বশেষ গ্যাস উত্তোলনকার্য সম্পাদন করা হয় যা গ্রিনিচ পৌরসভার একটি জেলা পেনিনসুলাতে সংঘটিত হয়।
গ্রিনিচের পেনিনসুলাতে 'O₂ (ওটু)' নামের একটি গম্বুজ আকৃতির ভবন রয়েছে। এটি মূলত অর্ধবৃত্তের মতো দেখতে একটি ভবন। ওটু গ্রিনিচের একটি বিনোদনকেন্দ্র যেখানে মিউজিক ক্লাব, বার, রেস্টূু্রেন্ট, মুভি থিয়েটার, প্রদর্শনী গ্যালারী, পিয়াজেস(Piazzas) নামক এক ধরনের পাবলিক স্পেস, এমনকি একটি অ্যারেনা (ছোট স্টেডিয়াম আকৃতির একটি স্থান যা গান বা সিনেমার পরিবেশনা কিংবা কোন খেলার আয়োজন করতে ব্যবহার করা হয়) পর্যন্ত বিদ্যমান। ওটুর আরেক নাম মিলেনিয়াম ডোম কারণ মিলেনিয়াম অর্থাৎ একশ বছর পূর্তীতে আয়োজিত অসংখ্য উৎসব এখানে সম্পাদিত হয়। এর নির্মাণকার্য ১৯৯৭ সালে শুরু হয় যা ১৯৯৯ সালের ৩১ ডিসেম্বরে সম্পন্ন হয়েছিল। গ্রিনিচে 'এন্ডারবাইস ওয়ার্ফ' নামের একটি এলাকায় ১৫০ বছরেরও বেশি সময় ধরে সাব-মেরিন ক্যাবল উৎপাদন করা হয়।
১৪ শতকে গ্রিনিচে একটি মার্কেট স্থাপিত হয়। এরপর ১৭০০ সালে লর্ড হেনরির আদেশ অনুযায়ী গ্রিনিচে আরো একটি মার্কেট স্থাপন করা হয়, এই মার্কেটটিই বর্তমানে গ্রিনিচে বিদ্যমান। এটি জাতীয় ম্যারীটাইম যাদুঘর ও রয়্যাল অবসার্ভেটোরির নিকটে অবস্থিত। বৃটিশ আর্কিটেক্ট জোসেফ কে-এর নির্দেশনায় ১৮২৭ থেকে ১৮৩৩ সালের মধ্যে মার্কেটের আশেপাশের বাড়িগুলো নির্মিত হয়। ১৯০২ থেকে ১৯০৮ সালের মাঝে মার্কেটটিতে একটি ছাদ নির্মাণ করা হয়েছিল যা নতুন করে নির্মাণ করা হয় ২০১৬ সালে। এছাড়াও ১৯৫৮ থেকে ১৯৬০ সালে, ১৯৮০ সালে, ২০১৪ ও ২০১৬ সালে বেশ কিছু উন্নয়ন সম্পন্ন করা হয়েছিল। ২০১৯ সালের শেষের দিকে সূচিত কোভিড-১৯ রোগের মহামারীর সময়ে মার্কেটের স্টলগুলোর ভাড়া ৬০% পর্যন্ত বাড়িয়ে দেয়া হয় কারণ মার্কেটের সরবরাহ কমে যাওয়ার পাশাপাশি সপ্তাহে মাত্র চারদিন মার্কেট খোলা রাখার আদেশের কারণে এর উপার্জনও অনেক বেশি কমে যেতে শুরু করেছিল। এ মার্কেটটিও গ্রিনিচের দর্শনীয় স্থানগুলোর মাঝে অন্যতম।
গ্রিনিচের কুইন্স হাউসের দক্ষিণদিকে ১৮৩ একরের একটি পার্ক বিদ্যমান যেটির নাম গ্রিনিচ পার্ক বা রয়্যাল পার্ক। প্লাসেন্টিয়া প্রাসাদের শিকারের জন্য ব্যবহৃত বিশাল মাঠটিকে ১৭ শতকে এই পার্কে পরিণত করা হয়। পার্কটির যে প্রান্তটি ব্ল্যাকহেথের কাছে গিয়ে শেষ হয়, সেখানকার ঠিক উপরের পাহাড়ে জেমস ওল্‌ফ-এর একটি মূর্তি বিদ্যমান, যিনি একজন বৃটিশ আর্মি অফিসার এবং কানাডার কুয়েবেক প্রদেশ আক্রমণ অভিযানের কমান্ডার ছিলেন। পার্কটির আশেপাশে অবস্থিত স্থাপনাগুলোর মধ্যে রয়্যাল অবসার্ভেটোরি, প্রাইম মেরিডিয়ান ইত্যাদি উল্লেখযোগ্য। বৈশ্বিক সময় নির্ধারণে গ্রিনিচ মানমন্দির ও এই রয়্যাল অবসার্ভেটোরি এক সময় ব্যবহার করা হলেও পরবর্তীতে দু'টোই বন্ধ করে দেয়া হয়। গ্রিনিচে বর্তমানে আর কোন জ্যোতির্বিদ্যার মানমন্দির চালু নেই, তবে রয়্যাল অবসার্ভেটোরির ভবনটির ছাদের উপরে অবস্থিত একটি বৃহৎ তীরের মাঝে একটি বড় লাল বর্ণের বল তীরটির একদম শীর্ষে গাঁথা আছে যা এখনো ঠিক দুপুর একটার সময় তীরটি বেয়ে তীরের একদম নীচে নেমে আসে। প্রাচীনকালে এর মাধ্যমে দুপুর ১টার সময়টি নির্ধারণ করা হতো, রয়্যাল অবসার্ভেটোরি এখন বন্ধ হয়ে গেছে কিন্তু এর কার্যকারিতা এখনো সম্পূর্ণরুপে বিদ্যমান।
রয়্যাল অবসার্ভেটোরির কাছে একটি যাদুঘর বিদ্যমান। এটি জ্যোতির্বিজ্ঞান ও দিকনির্দেশনার যন্ত্রপাতি নিয়ে গঠিত, বিশেষত বিখ্যাত বৃটিশ কার্পেন্টার জন হ্যারিসনের নির্মিত মেরিন ক্রোনমিটার এখানে বিদ্যমান। জর্জিয়ান আমলে নির্মিত একটি জনপ্রিয় ম্যানসন 'দ্য রেঞ্জার্স হাউস (The Ranger's House)' যা গ্রিনিচ পার্কের শেষ মাথায় ব্ল্যাকহেথে অবস্থিত। এ ম্যানসনটিতে জার্মান আর্কিটেক্ট রেনহার ভন ব্রাউনের অসংখ্য শিল্পকর্ম রয়েছে, এছাড়াও বেশ কিছু গুরুত্বপূর্ণ ও সুন্দর বাড়ি এই ম্যানসনের অন্তর্ভুক্ত যাদের মাঝে মেজ পাহাড়ের দিকে অবস্থিত ভ্যানবার্গ্‌স হাউস (Vanbrugh's house) বিশেষভাবে উল্লেখযোগ্য কারণ বৃটেনের সুপরিচিত আর্কিটেক্ট স্যার জন ভ্যানবার্গ্‌স দ্বারা এটি নির্মিত।
গ্রিনিচের দর্শনীয় স্থানগুলোর মধ্যে আরো একটি জায়গা হলো গ্রিনিচ টাউন সেন্টার থেকে ১ মাইল দূরে পূর্ব গ্রিনিচে অবস্থিত মিলেনিয়াম লেইজার পার্ক (Millennium Leisure Park)। এখানে কিছু ছোট রেস্টূুরেন্ট যেমন, আইকিয়া(IKEA) ও বি-অ্যান্ড-কিউ(B&Q) এবং ওডিয়োন সিনেমা থিয়েটার রয়েছে। এখান থেকে আরো পূর্বে আধা মাইল দূরে চার্লটন জেলায় গ্রিনিচ শপিং পার্ক বিদ্যমান। পূর্ব গ্রিনিচে আরেকটি ছোট পার্ক রয়েছে যার নাম ইস্ট গ্রিনিচ প্লেজেন্স(East Greenwich Pleasaunce)। এই জায়গাটিকে একসময় গ্রিনিচ হসপিটালের কবরস্থান হিসেবে ব্যবহার করা হতো, তবে বর্তমানে জায়গাটি ইস্ট গ্রিনিচ প্লেজেন্স নামেই সকলের কাছে পরিচিত।
বৈশ্বিক সময় নির্ণয়ে গ্রিনিচ
পৃথিবী বিষুবরেখা, মধ্যরেখা ইত্যাদি বিভিন্ন রেখা দ্বারা বিভক্ত। এই রেখাগুলো পৃথিবীকে বিভিন্ন অঞ্চলে বিভক্ত করে এবং এদের মাধ্যমে পৃথিবীর যেকোনো দেশের অবস্থান, সময়, আবহাওয়া ইত্যাদি জানা সম্ভব। এই রেখাগুলোর মধ্যে পৃথিবীর মূল অর্থাৎ প্রধান মধ্যরেখাটি গিয়েছে ঠিক গ্রিনিচের উপর দিয়ে। গ্রিনিচের প্লাসেন্টিয়া প্রাসাদ পৃথিবীর একদম মূল মধ্যরেখায় অবস্থিত। এ কারণে গ্রিনিচের সময়ের উপর ভিত্তি করে পৃথিবীর সকল দেশের সময় নির্ণয় করা যায়। প্রাচিনকালে এটি আবিষ্কার করার পর গ্রিনিচের সময়কে 'সময় নির্ণয়ের প্রতীক' বলে আখ্যায়িত করা হয় যাকে ইংরেজিতে বলা হয় গ্রিনিচ মিন টাইম(Greenwich Mean Time) বা জিএমটি(GMT)। মোবাইল ফোনের ওয়ার্ল্ড ক্লকে প্রায়ই (GMT) শব্দটি দেখা যায় যা Greenwich Mean Time-এর সংক্ষিপ্ত রূপ। এটি দ্বারা গ্রিনিচের সময়ের উপর ভিত্তি করে নির্ণিত কোন নির্দিষ্ট দেশের সময়কে বোঝানো হয়। প্রাচীনকালে গ্রিনিচের সময় নির্ণয় করা হতো এর রয়্যাল অবসার্ভেটোরির মাধ্যমে এবং গ্রিনিচের সময়কে সোলার টাইম বা সৌরসময়ও বলা হয় কারণ সেসময় সূর্যের অবস্থান নির্ণয় করেই কোন জায়গার সময় বের করা হতো। বর্তমান সময়ে যুক্তরাজ্যের এলাকাগুলোতে GMT-এর পাশাপাশি ইউটিসি(ইউটিসি)-ও ব্যবহার করা হয় যা সমন্বিত আন্তর্জাতিক সময় (Coordinated Universal Time)-এর সংক্ষিপ্ত রূপ এবং এই ব্যবস্থায় নির্ণিত সময়ে GMT-এর সাথে মাত্র ০.৯ সেকেন্ডের কমবেশি থাকতে পারে। বৃটেনের বিবিসি ওয়ার্ল্ড সার্ভিস, রয়্যাল নেভি, দ্য মেট অফিস ইত্যাদি সংস্থার পাশাপাশি অনেকগুলো প্রযুক্তিগত ক্ষেত্রে UTC ব্যবহার করা হয়। এটিকে অনেক সময় আন্তর্জাতিক সময় বা Universal Time (UT) এবং কখনো কখনো 'জুলু টাইম(Zulu time)'-ও বলা হয়ে থাকে।
প্রাচীনকালে বৃটিশ নাবিকেরা সবসময় একটি করে GMT ব্যবস্থা সম্পন্ন ক্রোনমিটার রাখতেন যাতে করে গ্রিনিচ থেকে তাদের দ্রাঘিমা অর্থাৎ গ্রিনিচ থেকে কোনদিকে(উত্তর/দক্ষিণ/পূর্ব/পশ্চিম) এবং কতদূরে তারা অবস্থিত তা নির্ণয় করা যায়। যেহেতু গ্রিনিচ পৃথিবীর মূল মধ্যরেখায় অবস্থিত তাই এর দ্রাঘিমা হলো ০ ডিগ্রি, একারণে গ্রিনিচ থেকে জাহাজের দুরত্ব নির্ণয় করা নাবিকদের জন্য সহজ হতো এবং এর মাধ্যমে জাহাজের অবস্থানও সহজেই জানা যেতো। এর ফলে ধীরে ধীরে GMT ব্যবস্থা সম্পন্ন ক্রোনমিটারের ব্যবহার ক্রমেই বেড়ে যেতে শুরু করে এবং এক পর্যায়ে এটি আন্তর্জাতিকভাবে ভীষণ জনপ্রিয়তা লাভ করে। শুরুর দিকে পৃথিবীর বিভিন্ন টাইম জোনে GMT-এর মাধ্যমে সেখানকার নির্দিষ্ট সময়, এক ঘণ্টা ও আধা ঘণ্টা (যেমন, ২টো বেজে আধা ঘণ্টা অর্থাৎ আড়াইটা, তিনটা বেজে আধা ঘণ্টা বা সাড়ে তিনটা) বের করা যেতো এবং দুরত্বের জন্য গ্রিনিচ থেকে কতখানি সামনে বা পেছনে ("ahead of GMT" or "behind GMT") এই পরিমাপগুলো ব্যবহার করা হতো। তবে বর্তমানে ডিজিটাল ক্যালকুলেশন ব্যবস্থায় অতি সহজেই GMT থেকে সময় এর করে ফেলা যায়।
জ্যোতির্বিজ্ঞানের একটি গুরুত্বপূর্ণ অংশের সাথে গ্রিনিচ জড়িত থাকায়, ১৯৮০ সালে আবিষ্কৃত 'গ্রহাণু ২৮৩০(Asteroid 2830)'-কে 'গ্রিনিচ' নামটি প্রদান করা হয়।
বরিশাল সিটি কর্পোরেশন নির্বাচন, ২০২৩
২০২৩ সালের বরিশাল সিটি কর্পোরেশন নির্বাচন বাংলাদেশের বরিশালে একটি নির্বাচন, যা ১২ জুন ২০২৩ তারিখে বরিশালের পরবর্তী মেয়র ও কাউন্সিলরদের নির্বাচন করার জন্য অনুষ্ঠিত হবে। বরিশাল সিটি করপোরেশন নির্বাচনে ১২৬টি ভোটকেন্দ্রের ৮৯৪টি কক্ষে মোট ২ লাখ ৭৬ হাজার ২৯৮ জন ভোট দেবেন।
পটভূমি
সিটি কর্পোরেশন বা সিটি কাউন্সিলগুলি বাংলাদেশের স্থানীয় কাউন্সিলগুলির মধ্যে সর্বোচ্চ স্তর - সাধারণত শহর বা মেট্রোপলিটন এলাকা নিয়ে গঠিত। প্রতি পাঁচ বছর অন্তর মেয়র ও ওয়ার্ড কাউন্সিলর নির্বাচনের জন্য নির্বাচন অনুষ্ঠিত হয়। ওয়ার্ডগুলি আরও বিভক্ত একটি শহরের প্রশাসনিক অংশ, এবং একটি শহরের ওয়ার্ড সংখ্যা মোট প্রশাসনিক এলাকার উপর নির্ভর করে। প্রতিটি ওয়ার্ডের জন্য ওয়ার্ড কাউন্সিলর তাদের ওয়ার্ডের বাসিন্দাদের দ্বারা নির্বাচিত হয়। প্রতি ৩টি ওয়ার্ডের জন্য সাধারণ পরিষদে মহিলাদের জন্য একটি সংরক্ষিত আসন রয়েছে, তারাও জনগণের দ্বারা নির্বাচিত। তবে মেয়র নির্বাচন রাজনৈতিকভাবে অনেক বেশি গুরুত্বপূর্ণ এবং ভোটার এবং রাজনৈতিক বিশ্লেষকদের দ্বারা অগ্রাধিকার দেওয়া হয়েছে।
গত নির্বাচন
গত নির্বাচনে সেরনিয়াবাত সাদিক আবদুল্লাহ ২০১৮ সালের সিটি নির্বাচনে বরিশাল সিটি কর্পোরেশনের মেয়র পদে নির্বাচিত হন। ভোট কারচুপির অভিযোগে বাংলাদেশের কমিউনিস্ট পার্টি ও ইসলামী আন্দোলন বাংলাদেশের প্রার্থীরা নির্বাচন বর্জন করেন।
সময়সূচী
বাংলাদেশের নির্বাচন কমিশন ২০২৩ সালের ২৯ মার্চ নির্বাচনের তফসিল ঘোষণা করে।
মেয়র নির্বাচন
মেয়র পদে মোট ৭ জন প্রার্থী প্রতিদ্বন্দ্বিতা করেছেন।
কাউন্সিল নির্বাচন
সিটি কাউন্সিলের ৩০টি সাধারণ এবং ১০টি সংরক্ষিত (মহিলা) আসনে যথাক্রমে ১১৬ জন এবং ৪২ জন প্রতিদ্বন্দ্বিতা করেছেন। ৩০টি ওয়ার্ডের কাউন্সিলর পদে ১১৬টির মধ্যে ১১৫টিতে প্রতীক বিতরণ করা হয়েছে। ৭ নম্বর ওয়ার্ডে একজন প্রার্থী থাকায় প্রতীক বরাদ্দ হয়নি।
সহিংসতা
নির্বাচনের দিন বিকেলে নির্বাচন ভবনে এক প্রেস ব্রিফিংয়ে নির্বাচন কমিশনার আহসান হাবিব খান আশ্বস্ত করেন, ফয়জুলের ওপর হামলার সঙ্গে জড়িতদের গ্রেপ্তারের জন্য ইতোমধ্যে নির্দেশ জারি করা হয়েছে।
উত্তর-ঔপনিবেশিকতাবাদ
উত্তর-ঔপনিবেশিকতাবাদ বলতে চিন্তা ও বিশ্লেষণের এমন একটি দৃষ্টিভঙ্গী বোঝায় যার মূলে রয়েছে এই বিশ্বাস যে ঔপনিবেশিক জামানার প্রভাব বাদ দিয়ে বর্তমান জামানার গতিপ্রকৃতি অনুধাবন করা সম্ভব নয়। অষ্টাদশ শতাব্দী থেকে বিংশ শতাব্দী অবধি বিশ্বের বহু দেশ ইয়োরোপীয় নিয়ন্ত্রণে পরাধীন জাতি হিসাবে বসবাস করতে বাধ্য হয়েছে। দীর্ঘ কালব্যাপী পরাধীন অস্তিত্ব সংশ্লিষ্ট জাতিসমূহের সংস্কৃতি, শিক্ষা-দীক্ষা, চিন্তা-চেতনা এবং মননশীলতার অভিমুখের ওপর প্রগাঢ় ছাপ রেখেছে এবং পরাধীনতার অবসানেও এই ছাপ অব্যাহত রয়েছে। উত্তর-ঔপনিবেশিকতাবাদ এই বিষয়টিকে গুরুত্বের সঙ্গে পরাধীনতামুক্ত জাতিগুলোর বর্তমান গতিপ্রকৃতির অন্যতম কার্যকারণ সূত্র হিসাবে গ্রহণের ওপর গুরুত্বারোপ করে।
আধুনিকতার প্রতি উত্তরউপনিবেশবাদীদের বিরোধিতা বহুলাংশে ইতিবাচক। কারণ তাদের বক্তব্যে আধুনিকতার প্রতি চরম বিদ্বেষ, নৈরাজ্য ও বিশৃঙ্খলার চিহ্ন ও সুযোগ পরিলক্ষিত হয় না, যৌক্তিক শৃঙ্খলা, স্তরবিন্যাস, কাঠামো, ব্যাখ্যা-বিশ্লেষণ ভেঙে ফেলার বাসনা নেই, রয়েছে উপনিবেশবাদী জ্ঞান ও সংস্কৃতির ‘কেন্দ্র-প্রান্ত’জাতীয় বিন্যাস ভাঙার উদ্দেশ্য। তবে আধুনিকতাবাদীদের  দু:খ, ক্ষয়, জীবনের প্রতি বিবমিষা, সর্বগ্রাসী হতাশা ও অর্থহীনতার বোধ থেকে উত্তর-উপনিবেশবাদীরা মুক্ত। তার নিজস্ব ঐতিহ্য ও জ্ঞানচর্চার ব্যাপারে ইতিবাচক ও আশাবাদী। উপনিবেশি শাসনপুষ্ট শিহ্মাব্যবস্থা ও জ্ঞানচর্চার কারণে একশ্রেণীর মানুষের দ্বারা অন্যশ্রেণীর মানুষদের উপর যে-শোষণ চালিত হয়, তা দূর করার প্রণোদনাও উত্তর উপনিবেশবাদে রয়েছে ।
1978 সালে ফিলিস্তিনী বুদ্ধিজীবী এডওয়ার্ড ডব্লিউ সাঈদের “অরিয়েন্টালিজম” গ্রন্থটি প্রকাশিত হওয়ার পর  উপনিবেশবাদ নিয়ে আলোচনা সামালোচনা ব্যাপকভাবে ছড়িয়ে পড়ে।এর সাথে যুক্ত হয়  ইব্রাহিম ফ্রান্ৎজ ফানোর ”ব্ল্যাক স্কিন হোয়াইট মাস্ক” ও “রেচেড অব দি আর্থ” বই দুটোয় উপনিবেশিত মানুষের উপর উপনিবেশী শাসনের নেতিবাচক প্রভাবের দুর্দান্ত মনস্তাত্ত্বিক বিশ্লেষণ। এর আগে বিষয়টি ছিলো শুধুই রাজিনৈতিক স্বাধীনতা/পরাধীনতা বিষয়ক আলোচনায় সীমাবদ্ধ। সাঈদ তার বইয়ে বিশ্লেষণ করে দেখান কীভাবে পশ্চিমের রাজনীতিবিদ, লেখক, সাংবাদিক, বুদ্ধিজীবী কয়েকশ বছর ধরে বিভিন্ন গ্রন্থাদি লিখে প্রাচ্যকে সকল দিক থেকে হীন এবং পশ্চিমকে উন্নত বলে প্রচার করেছে। এক পর্যায়ে পশ্চিমের মানুষ তা বিশ্বাসও করে। পরে প্রাচ্যের বিভিন্ন দেশ দখল করে উপনিবেশ প্রতিষ্ঠার পর প্রাচ্য সম্পর্কিত এই হীন ধারণা প্রাচ্যের মানুষদের মনেই গেঁথে দেয়া হয় উপনিবেশী শিক্ষা ও জ্ঞানচর্চার মাধ্যমে। এইসব উপনিবেশী প্রভাব ঝেড়ে ফেলে দেশজ ঐতিহ্য, নিজস্ব জ্ঞান এবং ঐতিহাসিক অর্জন ও অভিজ্ঞতার ভিত্তিতে নিজেদের নতুনভাবে গড়ে নিতে চান উত্তর-উপনিবেশবাদীরা।
এডওয়ার্ড সাঈদের “অরিয়েন্টলিজম” এবং ফানোর ”ব্ল্যাক স্কিন হোয়াইট মাস্ক” ও “রেচেড অব দি আর্থ” উত্তর-উপনিবেশবাদের উৎস হিসাবে বিবেচিত হয়। আন্তর্জাতিকভাবে খ্যাতিমান কয়েকজন উত্তর-উপনিবেশী তাত্ত্বিক হলেন:  নগুগি ওয়া থিয়োঙ্গা (1938-  ),  গ্র্রায়ত্রী চক্রবর্তী স্পিবাক (1942- ), হোমি কে, ভাবা (1949-  ), রবার্ট জে সি ইয়ুঙ ( 1950- ), বিল এ্যাশক্রফট্ (1952- ) প্রমুখ।
মাদ্রী
মাদ্রী (সংস্কৃত: माद्री) হলেন হিন্দু মহাকাব্য মহাভারতের অন্যতম নারীচরিত্র। তিনি হলেন মদ্রদেশের রাজকন্যা এবং হস্তিনাপুরের রাজা পাণ্ডুর দ্বিতীয়া স্ত্রী। তিনি কনিষ্ঠ পাণ্ডবদ্বয় তথা যমজ ভাই নকুল ও সহদেবের গর্ভধারিনী বা মাতা। তার ভাই হলেন মদ্রদেশের যুবরাজ এবং পরবর্তীতে রাজা শল্য। মাদ্রী শব্দের অর্থ হলো মদ্র দেশের রাজকন্যা, অথবা মদ্রকুমারী।
পান্ডুর সাথে বিবাহ
কুন্তির সাথে তার বিয়ের পরে পাণ্ডু মদ্ররাজের কনিষ্ঠ কন্যা মাদ্রীকে বিয়ে করেছিলেন। পান্ডু ও মাদ্রীর কোন সন্তান ছিল না। ফলস্বরূপ, সপত্নী কুন্তীর কাছ থেকে ঋষি দুর্বাসাপ্রদত্ত পুত্রেষ্টিমন্ত্র অল্পসময়ের জন্য চেয়ে নিয়ে তিনি অশ্বিনীকুমারদ্বয়কে পুত্রদান নিমিত্তে আহ্বান করেন। তাদের আশীর্বাদে দুই পুত্র (কনিষ্ঠ পাণ্ডব) নকুল ও সহদেবের জন্ম হয়।
নকুল ও সহদেবের জন্মের পর পাণ্ডু একদা বনে মাদ্রীকে দেখে কামার্ত হয়ে যৌনসঙ্গমে লিপ্ত হন। এই সঙ্গমের ফলে পান্ডুর মৃত্যু হয়। নিজেকে স্বামীর মৃত্যুর জন্য দায়ী ভেবে মাদ্রী তাঁর পুত্রদের কুন্তীর দায়িত্বে রেখে সতী (স্বামীর চিতায় স্বেচ্ছায় সহমরণে যাওয়া) হন।
নার্তিয়াং দুর্গা মন্দির
নার্তিয়াং দুর্গা মন্দির হল উত্তর-পূর্ব ভারতের মেঘালয়ের পশ্চিম জৈন্তিয়া পাহাড় জেলায় অবস্থিত, ৬০০ বছরের পুরানো হিন্দু মন্দির। এটি ৫১টি শক্তিপীঠের মধ্যে একটি এবং হিন্দু শাক্ত ভক্তদের জন্য এটি অন্যতম পবিত্র স্থান। মেঘালয়ের জয়ন্তিয়া পাহাড়ের হিন্দুরা বিশ্বাস করে যে, এই মন্দিরটিই দেবী দুর্গার স্থায়ী আবাস। মন্দিরটি দুর্গাপূজা উপলক্ষে সারা দেশ থেকে বিপুল সংখ্যক তীর্থযাত্রীকে আকর্ষণ করে। নার্তিয়াং দেবী মন্দিরের শক্তি জয়ন্তী এবং ভৈরব কামাদিশ্বর হিসাবে হিসাবে পূজা করা হয়।
ইতিহাস
দেবীর বাম উরু জৈন্তিয়া পাহাড়ের নর্তিয়াং-এ পড়েছিল বলে মনে করা হয়। তাই দেবী জৈন্তেশ্বরী নামে পরিচিত। জৈন্তিয়া রাজা জাসো মানিক (১৬০৬-১৬৪১) হিন্দু কোচ রাজা নরা নারায়ণের কন্যা লক্ষ্মী নারায়ণকে বিয়ে করেছিলেন। প্রায় ৬০০ বছর আগে রাজা ধন মানিক নর্তিয়াংকে জৈন্তা রাজ্যের গ্রীষ্মকালীন রাজধানী করেছিলেন। এক রাতে, দেবী তাকে স্বপ্নে দেখা দেন এবং তাকে স্থানটির তাৎপর্য জানান এবং তার সম্মানে একটি মন্দির তৈরি করতে বলেন। এরই ধারাবাহিকতায় নর্তিয়াং-এ জৈন্তেশ্বরী মন্দির প্রতিষ্ঠিত হয়। মন্দিরের কৌশলগত অবস্থান এবং কামানের মতো অস্ত্রের উপস্থিতি থেকে বোঝা যায় যে মন্দিরটি অবশ্যই জৈন্তিয়া রাজাদের দুর্গের অংশ ছিল।
পূজা
মন্দিরের আচারগুলি সমভূমির মতো প্রচলিত পদ্ধতিতে করা হয় না, তবে একটি অনন্য উপায়ে, হিন্দু এবং প্রাচীন খাসি ঐতিহ্যের মিশ্রণ। স্থানীয় সর্দার বা সাইয়েমকে মন্দিরের প্রধান পৃষ্ঠপোষক হিসাবে বিবেচনা করা হয়। আজও দুর্গাপূজার সময় সায়েমরা ছাগল বলি দেয়। দুর্গাপূজা এই মন্দিরের সবচেয়ে গুরুত্বপূর্ণ উৎসব। দুর্গাপূজার সময়, একটি কলা গাছকে সাজিয়ে দেবী হিসাবে পূজা করা হয়। চার দিনের উৎসবের শেষে, গাছটি আনুষ্ঠানিকভাবে মিন্টডু নদীতে নিমজ্জিত করা হয়। এ উপলক্ষে দেবীকে বন্দুকের স্যালুটও দেওয়া হয়।
বর্তমান অবস্থা
মেঘালয়ের হিন্দু সম্প্রদায়ের সরকারি প্রতিনিধি কেন্দ্রীয় পূজা কমিটি মন্দিরের তত্ত্বাবধায়ক। এটি মন্দিরের দৈনিক ব্যয়ের একটি বড় অংশের অর্থায়ন করে এবং মন্দির চত্বরে উন্নয়নমূলক কার্যক্রম পরিচালনা করে। এই প্রাচীন মন্দিরে দুর্গা পূজার জনপ্রিয়তার জন্যও এটি দায়ী। বাংলার সংস্কৃতি এবং খাসিয়া-জৈন্তিয়া পাহাড়ের সংমিশ্রণে প্রতি শরতে দুর্গাপূজা করা হয় এক অনন্য উপায়ে।. দেব-দেবীর মূর্তি ব্যবহার না করার খাসি প্রথার সাথে সামঞ্জস্য রেখে, গাঁদা ফুল দিয়ে সজ্জিত একটি কলার কাণ্ড দ্বারা দুর্গার চিত্রকে উপস্থাপন করা হয়। কাছাকাছি, হাঁটার দূরত্বের মধ্যে, শিব মন্দির যেখানে মন্দিরের ভিতরে অতীতের প্রাচীন কামানের অবশেষ দেখতে পাওয়া যায়। বর্তমানে এই আশেপাশে একটি হিন্দু মন্দির রয়েছে এবং সেখানে যে পুরোহিতরা অনুশীলন করেন তারা জৈন্তিয়াপুর থেকে আগত আদি পুরোহিতদের সরাসরি বংশধর।
২০১৭ সালে, কেন্দ্রীয় মন্ত্রী কিরেন রিজিজু বলেছিলেন যে মন্দিরটিকে হেরিটেজ সাইট হিসাবে ঘোষণা করা হবে।
আইফোন ৩জি
আইফোন ৩জি (আইফোন ২ নামেও পরিচিত ) একটি স্মার্টফোন যা অ্যাপল ইনকর্পোরেটেড দ্বারা নকশা ও বাজারজাত করা হয়েছে; এটি আইফোনের দ্বিতীয় প্রজন্ম, আসল আইফোনের উত্তরসূরি, এবং সান ফ্রান্সিসকো, মার্কিন যুক্তরাষ্ট্রের মস্কোন সেন্টারে বিশ্ব বিকাশকারী সম্মেলন ২০০৮ এ ৯ জুন চালু করা হয়েছিল।
আইফোন ৩জি অভ্যন্তরীণভাবে এর পূর্বসূরীর মতোই, তবে এতে বেশ কিছু নতুন হার্ডওয়্যার বৈশিষ্ট্য অন্তর্ভুক্ত রয়েছে, যেমন জিপিএস, ৩জি ডেটা এবং ট্রাই-ব্যান্ড ইউ্‌এমটিএস/এইচএসডিপিএ। ডিভাইসটি মূলত একই সাথে লঞ্চ হওয়া আইফোন ওএস ২.০ দিয়ে লোড করা হয়েছিল। অন্যান্য বৈশিষ্ট্যগুলি ছাড়াও (পুশ ইমেল এবং টার্ন-বাই-টার্ন নেভিগেশন সহ), এই নতুন অপারেটিং সিস্টেমে অ্যাপ স্টোর চালু করা হয় — তৃতীয় পক্ষের অ্যাপ্লিকেশনগুলির জন্য অ্যাপলের নতুন বিতরণ প্লাটফর্ম।
শ্রেষ্ঠ চলচ্চিত্র বিভাগে আইফা পুরস্কার
শ্রেষ্ঠ চলচ্চিত্র বিভাগে আইফা পুরস্কার হল ভারতের চলচ্চিত্রের জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ইউটিভি মোশন পিকচার্স সর্বাধিক তিনটি পুরস্কার লাভ করে। এছাড়া যশ রাজ ফিল্মস ও এসএলবি ফিল্মস দুটি পুরস্কার লাভ করে।
বিজয়ী ও মনোনীত চলচ্চিত্র
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
ভূত জলোকিয়া (মরিচ)
ভূত মরিচ, যা ভুত জোলোকিয়া নামেও পরিচিত (যার আক্ষরিক অর্থ অসমীয়াতে ভুটানিজ মরিচ), উত্তর-পূর্ব ভারতে চাষ করা একটি স্বতন্ত্র হাইব্রিড মরিচ। এটি ক্যাপসিকাম চিনেসেন্স এবং ক্যাপসিকাম ফ্রুটসেনগুলির একটি সংকর এবং নাগা মরিচের সাথে ঘনিষ্ঠভাবে সম্পর্কিত।
২০০৭-এ, গিনেস ওয়ার্ল্ড রেকর্ডস থেকে বলা হয়েছিল যে ভূত মরিচ ছিল বিশ্বের উষ্ণতম মরিচ, তাবাসকো সসের চেয়ে ৪০০ গুণ বেশি ঝাল। এই মরিচকে এক মিলিয়নেরও বেশি স্কোভিল হিট ইউনিট (এসএইচইউ) রেট দেওয়া হয়। তবে, সবচেয়ে উত্তপ্ত মরিচ গজানোর দৌড়ে ভূত মরিচটি ত্রিনিদাদ বৃশ্চিক বাচ টি মরিচকে ২০১১ সালে এবং ২০১৩ সালে ক্যারোলিনা রিপারকে ছাড়িয়ে গিয়েছিল।
ব্যুৎপত্তি এবং অঞ্চলের নাম
আসামে, মরিচটি বিহ জালাকিয়া ('বিষ মরিচ') নামে পরিচিত, এটি উদ্ভিদের তাপকে বোঝায়। অসমীয়া তে, বিঃ মানে বিষ এবং জোলোকিয়া অর্থ কাঁচা মরিচ বা মরিচ। ফলে এর আক্ষরিক অনুবাদ দাঁড়ায় বিষ মরিচ, যা তার চরম ঝালকে বোঝায়।
বাংলাদেশে মরিচটিকে নাগা মরিচ ( 'নাগা মরিচ') হিসাবে উল্লেখ করা হয়। একইভাবে, নাগাল্যান্ডে, এই মরিচ চাষে্র একটি অঞ্চলে, একে নাগা জোলোকিয়া (এছাড়াও রোমান হরফে লেখা 'নাগা জোলাকিয়া ' বা নাগা মরিচ') বলা হয়। অসম এবং মণিপুরের মতো অন্যান্য অঞ্চলেও এই নামটি বিশেষত প্রচলিত। উপমহাদেশের অন্যত্র প্রচলিত নামগুলো হল-সাগা জলোকিয়া, ভারতীয় রহস্য মরিচ এবং ভারতীয় রুক্ষ মরিচ ।
অসমীয়া শহর তেজপুরের পরে একে তেজপুর মরিচও বলা হয়। মণিপুরে, মরিচটিকে উমোরোক বা ওও- মোরক ('গাছের মরিচ') বলা হয়।
স্কোভিল রেটিং
২০০০ সালে ভারতের প্রতিরক্ষা রিসার্চ ল্যাবরেটরি (ডি আর এল) একটি রিপোর্ট অনুযায়ী এই মরিচের রেটিং ৮৫৫,০০০ এস এইচ ইউ, এবং ২০০৪ সালে, এইচ পি এল সি ব্যবহার করে হয় ১,০৪১,৪২৭ এস এইচ ইউ। তুলনা করার জন্য, তাবাস্কো মরিচের লাল সস ২৫০০-৫০০০, এবং বিশুদ্ধ ক্যাপ্সাইসিন (তীব্রতার জন্য দায়ী রাসায়নিক) এর হার হয় ১৬,০০০,০০০ এস এইচ ইউ। ২০০৫ সালে, নিউ মেক্সিকো স্টেট ইউনিভার্সিটির লিল ক্রুসে, নিউ মেক্সিকোতে চিলি মরিচ ইনস্টিটিউট দক্ষিণ নিউ মেক্সিকোতে বীজ থেকে বেড়ে ওঠা ভুত মরিচকে এইচপিএলসি দ্বারা স্কোলের রেটিং ১,০০১,৩০৪ এসএইচইউ পাওয়া গেছে। বেশিরভাগ মরিচের বিপরীতে, ভূত মরিচগুলি কেবল অমরার পরিবর্তে বীজের চারপাশে এবং ফল জুড়ে ক্যাপসাইসিন তৈরি করে।
বৈশিষ্ট্য
পাকা মরিচ দীর্ঘ এবং প্রশস্ত ও লাল, হলুদ, কমলা বা চকোলেট রঙের হয়। ভারত থেকে ভূত মরিচের অনির্বাচিত স্ট্রেন একটি চূড়ান্ত পরিবর্তনশীল উদ্ভিদ, প্রতি ফলের আকার এবং ফলমূল প্রতি ফলের উৎপাদন বিস্তৃত, এবং ভবিষ্যতে নির্বাচনের মাধ্যমে আরও ভাল স্ট্রেনগুলি বিকাশের বিশাল সম্ভাবনা আছে। গোল মরিচ বীজগুলি মরিচগুলির মধ্যে বৈশিষ্ট্যযুক্ত আকার এবং ত্বকের কারণে স্বতন্ত্র। তবে লাল ফলের বিভিন্ন ধরনের দুটি ভিন্ন ধরনের রয়েছে: রুক্ষ ত্বকযুক্ত ফল এবং মসৃণ ফল। রুক্ষ ফলের গাছগুলি লম্বা হয়, আরও ভঙ্গুর শাখা থাকে, তবে মসৃণ ফলের গাছগুলি বেশি ফল দেয় এবং শাখা সংক্ষিপ্ত আকারের হয়। ৩২-৩৮ ডিগ্রিতে অঙ্কুরিত হতে প্রায় ৭-১২ দিন সময় লাগে।
ব্যবহারসমূহ
থাম্ব|ভূত গোলমরিচ ভূত মরিচগুলি খাবার এবং মশলা হিসাবে ব্যবহৃত হয়। এটি তরতাজা এবং শুকনো উভয় ফর্মগুলিতে তরকারী, আচার এবং চাটনি "ঝাল" করতে ব্যবহৃত হয়। এটি শুয়োরের মাংস বা শুকনো বা গাঁজানো মাছের সাথে একত্রে জনপ্রিয়ভাবে ব্যবহৃত হয়। উত্তর-পূর্ব ভারতে মরিচগুলিকে বেড়া দিয়ে দেওয়া হয় বা বন্য হাতিদের দূরত্বে রাখার নিরাপত্তার সতর্কতা হিসাবে ধোঁয়া দেয়া হয়। মরিচের তীব্র উত্তাপের কারণে প্রতিযোগিতামূলক মরিচ খাওয়ার প্রতিযোগিতা হয়।
মরিচের গ্রেনেড
২০০৯ সালে, ভারতের প্রতিরক্ষা গবেষণা ও উন্নয়ন সংস্থার পিপার স্প্রে(ডিআরডিও) বিজ্ঞানীরা গোলমরিচের স্প্রে বা আত্মরক্ষার জন্য দাঙ্গাকারীদের নিয়ন্ত্রণের জন্য হ্যান্ড গ্রেনেডে গোলমরিচকে একটি অপ্রাণঘাতী পদ্ধতি হিসাবে ব্যবহার করার পরিকল্পনা ঘোষণা করেছিলেন। ডিআরডিও বলেছে যে ভূত মরিচ-ভিত্তিক অ্যারোসোল স্প্রেগুলি "সুরক্ষা ডিভাইস" হিসাবে ব্যবহার করা যেতে পারে, এবং মরিচকে নিয়ন্ত্রণ ও ছত্রভঙ্গ করতে মরিচ গ্রেনেডের "সিভিল ভেরিয়েন্টস" ব্যবহার করা যেতে পারে। ভূত মরিচ থেকে তৈরি মরিচের গ্রেনেডগুলি গুহায় লুকিয়ে থাকা সন্ত্রাসীকে বের করার জন্য ভারতীয় সেনাবাহিনী সফলভাবে ২০১৫ সালের আগস্টে ব্যবহার করেছিল।
পূর্ব আফ্রিকা ক্রিকেট দল
পূর্ব আফ্রিকা ক্রিকেট দল কেনিয়া, উগান্ডা, তাঞ্জানিয়া ও জাম্বিয়া দেশের খেলোয়াড়দের সম্মিলিত অংশগ্রহণে প্রতিনিধিত্বকারী ক্রিকেট দল। ১৯৭৫ সালের ক্রিকেট বিশ্বকাপে দলটি অংশগ্রহণ করেছিল। এছাড়াও, ১৯৭৯, ১৯৮২ ও ১৯৮৬ সালের আইসিসি ট্রফিতেও দলটি অংশগ্রহণ করে।
ইতিহাস
১৯৫৮ সালে সাউথ আফ্রিকান নন-ইউরোপিয়ান দলের বিপক্ষে প্রথম খেলায় অংশ নেয়। বাসিল ডি’অলিভিয়েরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।
হাকিমপুর মহিলা ডিগ্রী কলেজ
হাকিমপুর মহিলা ডিগ্রী কলেজ একটি শিক্ষা প্রতিষ্ঠান যা দিনাজপুর জেলার হাকিমপুর উপজেলায় অবস্থিত। উক্ত প্রতিস্থানের EIIN নম্বর হচ্ছে ১২০৫৩৯ এবং এমপিও দিনাজপুর শিক্ষা বোর্ডের আওওতাভুক্তে হয় যাহার এমপিও নম্বর ৭৮০৮০৫৩২০১। হাকিমপুর মহিলা ডিগ্রী কলেজ ৮ঠা সেপ্টেম্বর ১৯৯৫ খ্রিস্টাব্দে প্রতিষ্ঠিত হয়।
পেট্রাপোল রেলওয়ে স্টেশন
পেট্রাপোল রেলওয়ে স্টেশন হল পেট্রাপোল স্থলবন্দর এর কাছে অবস্থিত একটি রেলওয়ে স্টেশন।এটি পুরাতন দমদম-খুলনা লাইনের উপর অবস্থিত একটি স্টেশন।স্টেশনটি বনগাঁ শহর ও বনগাঁ রেলওয়ে স্টেশন থেকে ৪ কিলোমিটার দূরে ভারত-বাংলাদেশ সীমান্তে অবস্থিত।
ইতিহাস
দমদম খুলনা রেল লাইন এর একটি স্টেশন হিসাবে স্টেশনটি চালু হয়।এর পর স্টেশনটি শেষ যাত্রী পরিষেবা প্রদান করে ১৯৭৬ সালে।পরবর্তীতে স্টেশনটি বন্ধ হয়ে যায়।২০০১ সালে স্টেশনটি পুনরায় চালু হয়। বর্তমানে স্টেশনটির মাধ্যমে ভারত ও বাংলাদেশ এর মাঝে পণ্য পরিবহন হয়।যাত্রী পরিষেবা বর্তমানে বন্ধ রয়েছে।
গেয়র্গ ডে হেভেসি
গেয়র্গ ডে হেভেসি ১ আগস্ট ১৮৮৫ সালে জন্মগ্রহণ করেন | তিনি একজন হাঙ্গেরিয়ান রেডিও-কেমিস্ট | তিনি  তেজস্ক্রিয় ট্রেসার রাসায়নিক প্রক্রিয়াকরণ যেমন প্রাণীর বিপাকীয় বিষয়গুলি অধ্যয়ন করার ক্ষেত্রে তার গুরুত্বপূর্ণ ভূমিকার পালন করেন | তিনি কাজের স্বীকৃতিস্বরূপ ১৯৪৩ সালে রসায়নে নোবেল পুরস্কারে ভূষিত হন।তিনি হাফনিয়াম সূত্রটি আবিষ্কার করে ছিলেন,তার ফলে তিনি রসায়নবিজ্ঞানে চিরস্মরণীয়  হয়ে আছেন |
শুরুর বছর
থাম্ব|জর্জ ডি হেভেসির কবর, হাঙ্গেরিয়ান বিজ্ঞান একাডেমী, বুদাপেস্ট, হাঙ্গেরি হেভেসি গেয়র্গ জন্মগ্রহণ করেছিলেন হাঙ্গেরির বুদাপেস্টে শহরে | তিনি ছিলেন হাঙ্গেরীয়-ইহুদি বংশোদ্ভূত একটি ধনী পরিবারে সন্তান, তার বাবা-মা লাজোস বিস্কিটজ এবং ব্যারনেস ইউগানিয়া (জেনি) শোসবার্গারের ("দে টর্নিয়া" নামেও পরিচিত) আট  সন্তানের মধ্যে পঞ্চম সন্তান হল গেয়র্গ ডে হেভেসি । বুদাপেস্টে ,১৯০৩ সালে হেভেসি পাইরিস্তা গিমেনজিয়াম থেকে  স্নাতক  ডিগ্রী অর্জন করেন এবং তিনি সেখানেই তিনি বেড়ে উঠেছেন। ১৯০৪ সালে পরিবারের দেওয়ার নাম পাল্টে নিজেই নিজের নাম রাখেন হভেসি-বিস্কিটস থেকে হেভেসি রাখেন ।
ডি হেভেসি রসায়নের পড়াশোনা করতে শুরু করেছিলেন বুদাপেস্ট বিশ্ববিদ্যালয়ে এক বছরের জন্য এবং মাসখানেক বার্লিনের টেকনিক্যাল বিশ্ববিদ্যালয়ে পড়াশোনা করেন | পরে তিনি স্থানান্তরিত হয় ফ্রিবার্গ বিশ্ববিদ্যালয়ে । সেখানে তিনি লুডভিগ গ্যাটারম্যানের সাথে দেখা  করেন এবং তিনি ১৯০৬ সালে তিনি পিএইচডি করতে শুরু করেন। ১৯০৮ সালে জর্জি ফ্রানজ জুলিয়াস মেয়ারের সাথে থিসিস লিখেন, এবং সেই সালেই পদার্থবিদ্যায় ডক্টরেট ডিগ্রি অর্জন করেছিলেন। ১৯০৮ সালে হেভেসিকে সুইজারল্যান্ডের ইটিএইচ জুরিখের পদে প্রস্তাব দিলেও তিনি গবেষণার পথকেই বেছে নিয়েছিলেন। পরে তিনি জার্মানির কার্লসরুহে ফ্রিটজ হাবেরের ও  ইংল্যান্ডের ম্যানচেস্টারে আর্নেস্ট রাদারফোর্ডের সাথে কাজ করেছিলেন, সেখানে তিনি নিলস বোহরের সাথেও দেখা করেছিলেন। বুদাপেস্টে ফিরে তিনি ১৯১৮ সালে শারীরিক রসায়নে অধ্যাপক নিযুক্ত হন এবং ১৯২০ সালে তিনি কোপেনহেগেনে স্থায়ীভাবে বসবাস করতে শুরু করেন।
গবেষণা
ডি হেভসি ১৯২২ সালে (ডার্ক কোস্টার সাথে) এলিমেন্ট হাফনিয়াম ( এফ) তত্ত্বটি আবিষ্কার করেছিলেন (ল্যাটিন হাফনিয়া "কোপেনহেগেন", নীল বোহরের  শহরে)। মেন্ডেলিফের ১৮৬৯ পর্যায় সারণী রাসায়নিক উপাদানগুলিকে যৌক্তিক ভাবে সজ্জিত থাকলেও ,৭২ প্রোটনটি অনুপস্থিত ছিল। হেভসি বোহরের পারমাণবিক মডেলের ভিত্তিতে সেই উপাদানটি অনুসন্ধান করার জন্য বদ্ধপরিকর ছিল । কোপেনহেগেনের নরওয়ে এবং গ্রিনল্যান্ডের খনিজ সংক্রান্ত যাদুঘরটি গবেষণার জন্য উপাদানগুলি সজ্জিত করেছিল।  তিনি নমুনা পরীক্ষা করেন এবং এক্স-রে বর্ণালী রেকর্ডিংগুলি রেকর্ডিংগুলি দেখে ধারণা হয়েছে  যে তাতে নতুন উপাদান থাকতে পারে |  গৃহীত অ্যাকাউন্টটি ম্যানসেল ডেভিস এবং এরিক সিসেরি দ্বারা বিতর্কিত হয়েছে যারা এই ভবিষ্যদ্বাণীকে দায়ী করেছেন যে ৭২ উপাদানটি রসায়নবিদ চার্লস বারির পরিবর্তে এই উপাদানটি বসবে।
রকফেলার ফাউন্ডেশন হেভেসিরকে সেই বছর খুব আর্থিক ভাবে সাহায্য করেছিল,। তিনি এক্স-রে ফ্লুরোসেন্স অ্যানালিটিকাল পদ্ধতিটি বিকশিত করেন এবং সামারিয়াম আলফা-রে আবিষ্কার করেন। এখানেই তিনি উদ্ভিদ এবং প্রাণীর বিপাকীয় প্রক্রিয়া অধ্যয়ন করতে তেজস্ক্রিয় আইসোটোপ ব্যবহার শুরু করেছিলেন, অল্প পরিমাণে তেজস্ক্রিয় আইসোটোপের সাথে স্থিতিশীল আইসোটোপের অংশ প্রতিস্থাপন করে শরীরে রাসায়নিক  আবিষ্কার করে। ১৯২৩ সালে, হেভিসি ভিসিয়া ফেবার শিকড়, ডান্ডা এবং পাতাগুলিতে শোষণ এবং প্রতিলিপি অনুসরণ করতে প্রাকৃতিকভাবে তেজস্ক্রিয়  হিসাবে তেজস্ক্রিয় ট্রেসার হিসাবে ব্যবহারের উপর প্রথম সমীক্ষা প্রকাশ করেছিলেন, এটি জন্যই তিনি চিরস্মরণীয় হয়ে আছেন | ১৯৪৩ সালে, তেজস্ক্রিয় ট্রেসিংয়ের কাজটির জন্য হেমসিকে রসায়নের নোবেল  পুরস্কারে পুরস্কৃত করা হয় |
১৯২৪ সালে হেভিসি ফিজিক্যাল কেমিস্ট্রি বিভাগের অধ্যাপক হিসাবে ফ্রেইবার্গে ফিরে আসেন এবং ১৯৩০ সালে ইটাকা বেকার প্রভাষক হিসাবে কর্নেল বিশ্ববিদ্যালয়ে যান। চার বছর পরে তিনি ১৯৫২ সালের মধ্যে নীল বোহর ইনস্টিটিউটে তার কার্যক্রম আবার শুরু করেন। ১৯৪৩ সালে তিনি স্টকহোমে আবাসিক হয়েছিলেন এবং জৈব রসায়ন গবেষণা ইনস্টিটিউটের সহযোগী ছিলেন। ১৯৪৯ সালে তিনি ঘেন্ট বিশ্ববিদ্যালয়ে ফ্রাঙ্কুই অধ্যাপক নির্বাচিত হন। অবসর গ্রহণের সময় তিনি স্টকহোম বিশ্ববিদ্যালয়ের সক্রিয় বৈজ্ঞানিক সহযোগী ছিলেন। হেইভেসিকে ফ্রাইবার্গ বিশ্ববিদ্যালয় থেকে একটি চাকরীর প্রস্তাব দেওয়া হয়েছিল এবং সেইটি তিনি গ্রহণ করেছিলেন।
পারিবারিক জীবন এবং মৃত্যু
২০০৫ সালের ১০ ই মে হেভেসি ল্যাবরেটরি প্রতিষ্ঠা করা হয় রিস ন্যাশনাল ল্যাবরেটরি টেকসই শক্তির জন্য, বর্তমানে ডেনমার্কের টেকনিক্যাল বিশ্ববিদ্যালয়, ডিটিইউ নুতেচ ল্যাবের প্রথম প্রধান অধ্যাপক মিকেল জেনসেনের উদ্যোগে আইসোটোপ ট্রেসার নীতিটির জনক হিসাবে এটি জর্জ ডি হেভেসির নামানুসারে নামকরণ করা হয়েছে।
ঘনীভবন
ডান|থাম্ব| সংশ্লেষ অ্যাডিয়াব্যাটিক প্রসারণের কারণে একটি বিমানের পাখা উপরে নিম্নচাপ পরিবেষ্ঠন গঠন করে। ঘনীভবন হল গ্যাসীয় থেকে পদার্থের অবস্থাকে তরল পর্যায়ে পরিবর্তন করা এবং এটি বাষ্পীভবনের বিপরীত। এটি প্রায়ই জলচক্রে দেখা যায়। বায়ুমণ্ডলের মধ্যে কোন তরল বা কঠিন পদার্থ বা মেঘের ঘন নিউক্লিয়াসের সংস্পর্শে এলে জলীয় বাষ্পের তরল জল বা জলীয় অবস্থার পরিবর্তন করে। আর এই থেকে এটি সংজ্ঞায়িত করা যেতে পারে। যখন বায়বীয় পর্যায় থেকে সরাসরি কঠিন পর্যায়ে রূপান্তর ঘটে তখন পরিবর্তনের উর্ধ্বপাতন বলা হয়।
দীক্ষা
ঘনীভবন তার বায়বীয় শক্তির মধ্যে বৃষ্টির ফোটা বা মেঘের মধ্যে তুষারের গঠন করে। বায়বীয় পর্যায়ে এবং তরল বা কঠিন পৃষ্ঠের সংস্পর্শে এই প্রজাতির পারমাণবিক/আণবিকগুচ্ছ গঠনের মাধ্যমে সূচনা করা হয়। মেঘের মধ্যে এটিকে জল-নিউক্লিয়েটিং প্রোটিন দিয়ে অনুঘটক করা যায়। এটি বায়ুমণ্ডলীয় জীবাণু দ্বারা তৈরি। এই জীবাণু বায়বীয় বা তরল জলের অণুকে আবদ্ধ করতে সক্ষম।
সর্বাধিক সাধারণ পরিস্থিতি
ঘনীভবন সাধারণত ঘটে যখন বাষ্পটি ঠান্ডা হয়ে যায় বা তার স্যাচুরেশন সীমাতে সংকুচিত হয় । যখন গ্যাস পর্যায়ে আণবিক ঘনত্ব তার সর্বাধিক প্রান্তিক স্তরে পৌঁছায়। কনডেন্সড তরল সংগ্রহ করে এমন বাষ্প শীতলকরণ এবং সংকোচন করার সরঞ্জামকে "বিদ্যুত্সঁচয়ী যন্ত্র" বলা হয়।
ঘনকরণের প্রয়োগসমূহ
থাম্ব| মেঘের চেম্বারে একটি তরল (কখনও কখনও জল, তবে সাধারণত আইসোপ্রোপানল) [[বিকিরণ|বিকিরণের একটি কণার সাথে যোগাযোগের ফলে ঘন ঘন কনট্রোলের মতো প্রভাব তৈরি করে ]] ঘনত্ব হ্রাস, একটি গুরুত্বপূর্ণ পরীক্ষাগার এবং শিল্প রসায়ন অ্যাপ্লিকেশন একটি গুরুত্বপূর্ণ উপাদান।
যেহেতু ঘনীভবন একটি প্রাকৃতিকভাবে ঘটে যাওয়া ঘটনা, এটি প্রায়শই মানুষের ব্যবহারের জন্য প্রচুর পরিমাণে জল উৎপাদন করতে ব্যবহৃত হতে পারে। ঘন ঘন থেকে জল সংগ্রহের উদ্দেশ্যে যেমন অনেকগুলি কাঠামো তৈরি করা হয় যেমন বাতাসের কূপ এবং কুয়াশার বেড়া । সক্রিয় মরুভূমি ঘটছে এমন জায়গাগুলিতে মাটির আর্দ্রতা ধরে রাখতে এই জাতীয় সিস্টেমগুলি প্রায়শই ব্যবহার করা যেতে পারে - এতটা কিছু পরিস্থিতি যাতে কার্যকরভাবে মোকাবেলায় সহায়তা করতে কিছু সংস্থাগুলি ক্ষতিগ্রস্ত অঞ্চলে বসবাসকারী মানুষকে জলবাহী সম্পর্কে শিক্ষিত করে।
ক্লাউড চেম্বারে কণা ট্র্যাক গঠনে এটিও একটি গুরুত্বপূর্ণ প্রক্রিয়া। এই ক্ষেত্রে, ঘটনার কণা দ্বারা উৎপাদিত আয়নগুলি দৃশ্যমান "মেঘ" ট্রেইস উৎপাদন করে বাষ্পের ঘনত্বের জন্য নিউক্লিয়েশন কেন্দ্র হিসাবে কাজ করে।
ভোক্তা এবং শিল্পের দ্বারা ঘনীভবনের বাণিজ্যিক অ্যাপ্লিকেশনগুলির মধ্যে বিদ্যুৎ উৎপাদন, জল নিষ্কাশন, তাপ ব্যবস্থাপনা, রেফ্রিজারেশন, এবং শীতাতপ নিয়ন্ত্রণ ব্যবস্থা অন্তর্ভুক্ত রয়েছে।
প্রচুর জীবজন্তু ঘনত্ব দ্বারা অ্যাক্সেসযোগ্য জল ব্যবহার করে। এর কয়েকটি উদাহরণ হ'ল অস্ট্রেলিয়ান কাঁটাযুক্ত শয়তান, নামিবিয়ার উপকূলের গাling় বিটল এবং মার্কিন যুক্তরাষ্ট্রের পশ্চিম উপকূলের উপকূলের রেডউডস ।